section_heading: Životopis
paragraph_text: Od 1945. godine počinje njegova diplomatska karijera: J. B. Tito ga šalje političkog i vojnog predstavnika u Bugarsku (čije postrojbe imaju presudan udio u potiskivanju snaga Osovine is Srbije 1944. god., te će potom imati veliki utjecaj u završnim operacijama u Jugoslaviji 1945. godine), a poslije postaje veleposlanik u Moskvi (dakle, kod vanjskopolitičkog pokrovitelja mladog jugoslavenskog komunističkog režima) i ovu dužnost obnaša između 1945. i 1948. Za vrijeme obnašanja svoje dužnosti kao veleposlanika u Moskvi, Vladimir Popović je 1946. godine imenovan član državnog izaslanstva pri Ujedinjenim narodima u New Yorku i također je 1946. godine bio član državnog izaslanstva na Mirovnoj konferenciji u Versaillesu, gde su sudjelovali predstavnici 21 zemlje nakon pobjede nad Njemačkom, Italijom i njihovim saveznicima. Za vrijeme svojeg poslanstva u Moskvi 1946. – 1947. sudjelovao u pregovorima o ekonomskoj suradnji sa Sovjetskim savezom.